**ПРЕГЛЕД ОДРЕДАБА КОЈЕ СЕ МЕЊАЈУ, ОДНОСНО ДОПУЊУЈУ**

***Члан 1.***

Ради трајног сећања на жртве геноцида над Србима, прикупљања, обраде и коришћења података о њима и остваривању обавеза из Међународне конвенције о спречавању и кажњавању злочина геноцида, оснива се: "Музеј жртава геноцида", са седиштем у ~~Крагујевцу~~ БЕОГРАДУ (у даљем тексту: Музеј).

Музеј се може бавити и прикупљањем, обрадом и коришћењем података о геноциду над Јеврејима, Ромима и припадницима других народа и националних мањина.

***Члан 5.***

На рад Музеја примењују се прописи који важе за установе, као и прописи ~~о културним добрима~~ КОЈИМА СЕ УРЕЂУЈЕ ОБЛАСТ КУЛТУРЕ, ЗАШТИТЕ КУЛТУРНИХ ДОБАРА И МУЗЕЈСКЕ ДЕЛАТНОСТИ, ако овим законом није друкчије одређено.

***Члан 8.***

Радом Музеја руководи директор.

Директора Музеја именује и разрешава Влада Републике Србије (у даљем тексту: Влада), ~~на време од четири године~~ У СКЛАДУ СА ЗАКОНОМ КОЈИМ СЕ УРЕЂУЈЕ ОБЛАСТ КУЛТУРЕ.

***Члан 10.***

Управни одбор има пет чланова~~,~~ ~~од којих су два из реда запослених у Музеју~~.

Председника и чланове Управног одбора именује и разрешава Влада, ~~на време од четири године~~ У СКЛАДУ СА ЗАКОНОМ КОЈИМ СЕ УРЕЂУЈЕ ОБЛАСТ КУЛТУРЕ.

***Члан 11.***

Управни одбор:

1. доноси статут Музеја;

2. одлучује о пословању Музеја;

3. усваја годишњи извештај о пословању и годишњи обрачун;

4. доноси програм рада Музеја;

5. одлучује о коришћењу средстава, у складу са законом;

6. врши и друге послове утврђене статутом.

~~Сагласност на статут и програм рада Музеја даје влада.~~

***Члан 13.***

Надзорни одбор има три члана, од којих је један из реда запослених у Музеју.

Председника и чланове Надзорног одбора именује и разрешава Влада, ~~на време од две године~~ У СКЛАДУ СА ЗАКОНОМ КОЈИМ СЕ УРЕЂУЈЕ ОБЛАСТ КУЛТУРЕ.

***Члан 16.***

Надзор над законитошћу рада Музеја врши ~~Министарство~~ ~~културе~~ МИНИСТАРСТВО НАДЛЕЖНО ЗА ОБЛАСТ КУЛТУРЕ.